﻿ Helsingin seudun kauppakamari lahjoittaa miljoona euroa kaupallisen koulutuksen kehittämiseen – Kotisivu
Helsingin seudun kauppakamari lahjoittaa miljoona euroa kaupallisen koulutuksen kehittämiseen
Lahjoituksen vastaanottavat tänään 10. elokuuta Haaga-Helia ammattikorkeakoulu ja Suomen Liikemiesten Kauppaopisto. Oppilaitosten Yritystä Uralle! -hanke tukee yritysten osaavan työvoiman saantia sekä yrityslähtöistä koulutusta.
Kauppakamarissa uskotaan, että yritystoiminnan menestyksen kannalta tärkeintä on huolehtia osaamisen kehityksestä. Lisäksi on turvattava työvoiman saatavuus tulevaisuudessakin, kun omat nuorisoikäluokat pienenevät.
-Helsingin seudulla tämä merkitsee tarvetta purkaa työperäisen maahanmuuton esteitä ja aktiivisesti kehittää koulutusta - molemmat aktiivisessa vuorovaikutuksessa yritysten kanssa, sanoo Helsingin seudun kauppakamarin puheenjohtaja, kauppaneuvos Matti Niemi.
-Hankkeet edistävät keskeisesti ammatillisen koulutuksen ja amk:n yhteistyötä ja lujittavat työelämälähtöistä toimintamallia. Teemat ovat ammatillisen koulutuksen reformin hengen mukaisia ja heijastavat yhteiskunnan kehittämisen kannalta merkittäviä painopistealueita, sanoo Suomen Liikemiesten Kauppaopiston rehtori Antti Loukola.
-Yritysyhteistyö on Haaga-Helian DNA:ssa. Meillä on siitä monipuolista kokemusta aina start-upeista monikansallisiin suuryrityksiin asti. Olemme erittäin kiitollisia lahjoituksesta, joka mahdollistaa yritysyhteistyön kehittämisen entistään, kertoo Haaga-Helian rehtori Teemu Kokko.
Rehtori Teemu Kokko, Haaga-Helia ammattikorkeakoulu
p. 050 555 1131, teemu.kokko@haaga-helia.fi
Rehtori Antti Loukola, Suomen Liikemiesten Kauppaopisto
p. 050 377 8734, antti.loukola@businesscollege.fi
Heikki J. Perälä toimitusjohtaja Helsingin seudun kauppakamari
KYBERTURVALLISUUS – SEMINAARI JA KLINIKKATILAISUUS 31.8.2017
06 Syy
Pääomasijoitusinfo 6.9.2017
07 Syy